Kadbod

Kadbod merupakan istilah umum bagi sejenis kertas tugas berat yang berbagai-bagai kekuatannya, baik susunan ringkas sehelai kertas tebal mahupun bentukan kompleks yang terdiri daripada banyak lapisan gelugur mahupun tak gelugur.

Biarpun meluas disebutkan dalam bahasa umum, namun istilah "kadbod" sudah dilupuskan dari kegunaan perniagaan dan industri. Pengeluar bahan, pengilang kontena, jurutera pembungkusan,
mahupun pertubuhan piawaian,
cuba menggunakan peristilahan yang lebih spesifik.

Jenis

Pelbagai stok kad
Terdapat pelbagai jenis kad yang boleh bergelar "kadbod". Antaranya, kertas tebal (pelbagai jenis) atau kertas berlapis yang digunakan untuk membuat kad nama, kad bukaan, poskad, daun teruk, kulit katalog, papan penjilid, buku skrap, dan lain-lain kegunaan yang memerlukan bahan yang lebih tahan lasak daripada kertas biasa.

Papan kertas
Papan kertas merupakan bahan berasaskan kertas yang ketebalan lazimnya kurang daripada 10 mil (). Ia sering digunakan untuk membuat karton berlipat, bungkusan berkad, dsb. Antara bentukan papan kertas:
Papan kontena (containerboard) yang digunakan dalam penghasilan papan gentian gelugur (corrugated fiberboard).
Papan pak lipat (folding boxboard), terdiri daripada banyak lapisan pulpa kimia dan mekanikal.
Papan luntur padat (solid bleached board) dibuat semata-mata daripada pulpa kimia luntur dan lazimnya mengandungi pigmen mineral atau sintetik.
Papan tak luntur padat (solid unbleached board) biasanya diperbuat daripada pulpa kimia tak luntur.
Cipbod berlapik putih (white lined chipboard) biasanya diperbuat daripada lapisan-lapisan kertas buangan atau gentian kitar semula, lazimnya dengan dua ke tiga lapis salut di muka depan dan satu lapik di muka belakang. Disebabkan kandungannya dikitar semula isinya kelabu.

Papan gentian gelugur
Papan gentian gelugur merupakan kombinasi papan kertas, iaitu lazimnya dua lapik pipih dengan selapis pengantara gelugur berjejalur di dalam. Lazimnya digunakan untuk membuat kotak gelugur untuk pengangkutan atau menyimpan barang.

Rujukan

Produk kertas